Premierul Marcel Ciolacu a transmis marți un avertisment dur la adresa celor care dețin săli de jocuri de noroc și refuză să aplice noua legislație care interzice funcționarea lor în localități mai mici de 15.000 de locuitori.
Marcel Ciolacu a spus la începutul ședinței de Guvern că toți cei care nu-și mută urgent aparatele rămân fără licență:
“Vreau să anunț că Guvernul a început aplicarea noii legi privind interzicerea păcănelelor în localitățile cu mai puțin de 15.000 de locuitori.
Toți cei care nu-și mută urgent aparatele rămân fără licență, conform unui anunț transmis deja de Oficiul Național pentru Jocuri de Noroc.
Nu va exista nicio întârziere, vrem să curățăm rapid de păcănele 90% dintre localitățile țării, urmând să facem regulile pentru cele 10% rămase în acest moment”.